H O T Ă R Â R E

**privind însușirea unor documentații cadastrale pentru**

**drumul județean DJ 109E**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 175 din 19.09.2022 pentru însușirea unor documentații cadastrale pentru drumul județean DJ 109E, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 37556/2022; de Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 37557/2022 şi de Avizul cu nr. 37556 din 21.09.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. c) și alin. (5) lit. l), ale art. 285 și ale art. 286 alin. (1) - (3) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
* art. 881, ale art. 884 şi ale art. 885 din Legea privind Codul civil nr. 287/2009, republicată, cu modificările şi completările ulterioare;
* art. 28 alin. (1) şi (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Regulamentului de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 700/2014, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se însuşește documentaţia cadastrală privind înscrierea în regim de carte funciară a imobilului ”Drum județean DJ 109E” cuprinsă în anexele **nr. 1 – 12** care fac parte integrantă din prezenta hotărâre, după cum urmează:

a) Drum județean DJ 109E situat în extravilanul Municipiului Dej, Județul Cluj – Drum județean 109E, km 1+710 - km 2+256, având o suprafață de 7178 mp și o lungime de 546 ml - anexa nr. 1 la prezenta hotărâre;

b) Drum județean DJ 109E situat în intravilanul și extravilanullocalității Cetan, Comuna Vad, Județul Cluj – Drum județean 109E, km 2+256 - km 5+458, cu podeţ de la km 5+455 la km 5+458, având o suprafață de 42362 mp și o lungime de 3202 ml - anexa nr. 2 la prezenta hotărâre;

c) Drum județean DJ 109E situat în intravilanul localității Cetan, Comuna Vad, Județul Cluj – Drum județean 109E, km 5+458 - km 6+187, cu podeţe de la km 5+455 la km 5+458 și de la km 6+182 la km 6+187, având o suprafață de 9610 mp și o lungime de 729 ml - anexa nr. 3 la prezenta hotărâre;

d) Drum județean DJ 109E situat în intravilanul localității Cetan, Comuna Vad, Județul Cluj – Drum județean 109E, km 6+187 – km 7+094, cu podeţe de la km 6+182 la km 6+187 și de la km 7+091 la km 7+094, având o suprafață de 12314 mp și o lungime de 907 ml - anexa nr. 4 la prezenta hotărâre;

e) Drum județean DJ 109E situat în intravilanul localității Cetan, Comuna Vad, Județul Cluj – Drum județean 109E, km 7+094 – km 7+829, cu podeţ de la km 7+091 la km 7+094 și pod de la km 7+816 la km 7+829, având o suprafață de 9753 mp și o lungime de 735 ml - anexa nr. 5 la prezenta hotărâre;

f) Drum județean DJ 109E situat în extravilanul Comunei Vad, Județul Cluj – Drum județean 109E, km 7+829 - km 9+339, cu pod de la km 7+816 la km 7+829 și podeţ de la km 9+335 la km 9+339, având o suprafață de 15057 mp și o lungime de 1510 ml - anexa nr. 6 la prezenta hotărâre;

g) Drum județean DJ 109E situat în extravilanul Comunei Vad, Județul Cluj – Drum județean 109E, km 9+339 - km 9+617, cu podeţe de la km 9+335 la km 9+339 și de la km 9+612 la km 9+617, având o suprafață de 3045 mp și o lungime de 278 ml - anexa nr. 7 la prezenta hotărâre;

h) Drum județean DJ 109E situat în intravilanul și extravilanul localității Vad, Comuna Vad, Județul Cluj – Drum județean 109E, km 9+617 - km 10+385, cu podeţ de la km 9+612 la km 9+617 și pod de la km 10+377 la km 10+385, având o suprafață de 8668 mp și o lungime de 768 ml - anexa nr. 8 la prezenta hotărâre;

i) Drum județean DJ 109E situat în intravilanul localității Vad, Comuna Vad, Județul Cluj – Drum județean 109E, km 10+385 – km 11+822, cu pod de la km 10+377 la km 10+385 și de la km 11+793 la km 11+822, având o suprafață de 19936 mp și o lungime de 1437 ml - anexa nr. 9 la prezenta hotărâre;

j) Drum județean DJ 109E situat în intravilanul localității Vad, Comuna Vad, Județul Cluj – Drum județean 109E, km 11+822 - 12+716, cu poduri de la km 11+793 la km 11+822 și de la km 12+693 la km 12+716, având o suprafață de 10303 mp și o lungime de 894 ml - anexa nr. 10 la prezenta hotărâre;

k) Drum județean DJ 109E situat în intravilanul și extravilanul localității Valea Groșilor, Comuna Vad, Județul Cluj – Drum județean 109E, km 12+716 - km 15+360, cu pod de la km 12+693 la km 12+716 și podeț de la km 15+357 la km 15+360, având o suprafață de 32711 mp și o lungime de 2644 ml - anexa nr. 11 la prezenta hotărâre;

l) Drum județean DJ 109E situat în extravilanul Comunei Vad, Județul Cluj – Drum județean 109E, km 15+360 - km 16+724, cu podeţe de la km 15+357 la km 15+360 și pod de la km 16+714 la km 16+724, având o suprafață de 13566 mp și o lungime de 1364 ml - anexa nr. 12 la prezenta hotărâre;

**Art. 2.** Se emite acordul Judeţului Cluj pentru înscrierea în cartea funciară a documentaţiei cadastrale menționate la art. 1, care cuprinde următoarele operațiuni:

a) înscrierea tronsoanelor de drum județean menționate la art. 1 în evidențele de cadastru și publicitate imobiliară;

b) înscrierea dreptului de proprietate publică a Județului Cluj și a dreptului de administrare al Consiliului Județean Cluj asupra tronsoanelor de drum județean menționate la art. 1.

**Art. 3.** Se mandatează domnul Alin Tișe, Președinte al Consiliului Județean Cluj, prin Direcţia de Administrare a Domeniului Public și Privat al Județului Cluj, pentru depunerea la Oficiul de Cadastru și Publicitate Imobiliară Cluj a documentației cadastrale prevăzute la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public și Privat al Județului Cluj.

**Art. 5.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 178 din 29 septembrie 2022**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*